钦定古今图书集成/理学汇编/学行典/第277卷 > 庄子 > 《弟子清夜游赋》陈普
## 钦定古今图书集成/理学汇编/学行典/第277卷 > 庄子 > 《弟子清夜游赋》陈普

弟子丘和中年，少而婉，淡而腴，静而秀，同而不污，“粹
然孝悌之性，僾然学道之志也，潇然出尘之姿，退然
有下人之意也。父母不以为愁，宗族不以为幼，少者
愿以为兄，长者愿以为友。怀春风，美秋月，喜豁馆，爱
澡雪，富贵欲为伊尹太公，贫贱欲作陶潜康节。乃者
残暑杀，秋风生，二气正，两仪平，烟霞霏霏而徐敛，明
月高高而按行。清气不知其从来，如混沌破而海岳
呈；高风莫见其从来，如江虹起而海潮横。”于是乘发
机，循应迹，以曾点为主，以东坡为客。据依洛春，游观
赤壁，假酒借殽，抱道怀德，陪从师友，经历亲戚。过小
桥而道东皋，访平山而入南陌。或有思而少止，或立
语而移刻，或远听而澄神，或静观而正色。乃者岁朝
明堂，荧惑潜慝，露华百室，柝静万国。涧水有声教吾
言，青山无语教吾默。天地广大示吾宏，万象有体示
吾则。天下三乐，无愧于孟轲；人生百体，不负于蔡泽。
而况荷风兰露，沐我以芳馨；梧月菊霜，粹我以洁白。
而今而后，束筋骸，修礼容。奉家庭而唯诺，见齿德而
弥恭。敬五事而迓百“福，不负百年之身，以答塞此生
之逢也，先生以为如何？”予曰：“可教矣。本领端正而枝
叶条达矣。”交揖而归，闭户拥衾，端起予之鼻息，随转
午之庭阴。